CELEX: 22009D0151
Language: hr
Date: 2009-12-04 00:00:00
Title: Odluka Zajedničkog odbora EGP-a br. 151/2009 od 4. prosinca 2009. o izmjeni Priloga XXI. (Statistika) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               279
            
         22009D0151
   
               L 062/52
            
            
               SLUŽBENI LIST EUROPSKE UNIJE
            
            
               04.12.2009.
            
         
      ODLUKA ZAJEDNIČKOG ODBORA EGP-a
   br. 151/2009
   od 4. prosinca 2009.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu izmijenjen je Odlukom Zajedničkog odbora EGP br. 113/2009 od 22. listopada 2009. (1)
               
            
         
               (2)
            
            
               Uredbu Komisije (EZ) br. 250/2009 od 11. ožujka 2009. o provedbi Uredbe (EZ) br. 295/2008 Europskog parlamenta i Vijeća u pogledu definicija obilježja, tehničkog formata za slanje podataka, zahtjeva dvostrukog slanja podataka za NACE Rev. 1.1. i NACE Rev. 2. i dopuštenih odstupanja za strukturne poslovne statistike (2) treba unijeti u Sporazum.
            
         
               (3)
            
            
               Uredbu Komisije (EZ) br. 251/2009 od 11. ožujka 2009. o provedbi i izmjeni Uredbe (EZ) br. 295/2008 Europskog parlamenta i Vijeća u pogledu serija podataka koji se prikupljaju za potrebe strukturne poslovne statistike, te potrebnih prilagodbi nakon revizije statističke klasifikacije proizvoda po djelatnostima (KPD) (3) treba unijeti u Sporazum.
            
         
               (4)
            
            
               Uredbe Vijeća (EZ) br. 2700/98 (4) i (EZ) br. 2702/98 (5), koje su unijete u Sporazum, stavljaju se izvan snage Uredbom (EZ) br. 250/2009, dok se njezine odredbe nastavljaju primjenjivati s obzirom na prikupljanje, objedinjavanje i prijenos podataka za referentne godine sve do 2007. uključivo.
            
         
               (5)
            
            
               Uredba Komisije (EZ) br. 2701/98 (6), koja je unijeta u Sporazum, stavljena je izvan snage Uredbom (EZ) br. 251/2009, dok se njezine odredbe nastavljaju primjenjivati s obzirom na serije podataka koji se šalju za referentne godine sve do 2007. uključivo,
            
         ODLUČIO JE:
   Članak 1.
   Prilog XXI. Sporazumu mijenja se kako slijedi:
   
               1.
            
            
               U točku 1.a (Uredba (EZ) br. 1831/2003 Europskog parlamenta i Vijeća) dodaje se sljedeće:
               „kako je izmijenjena:
               
                           —
                        
                        
                           
                              32009 R 0251: Uredbom Komisije (EZ) br. 251/2009 od 11. ožujka 2009. (SL L 86, 31.3.2009., str. 170.).”
                        
                     
         
               2.
            
            
               Iza točke 1.j (Uredba Komisije (EZ) br. 1670/2003) umeće se sljedeća točka:
               
                           „1k.
                        
                        
                           
                              32009 R 0250: Uredba Komisije (EZ) br. 250/2009 od 11. ožujka 2009. o provedbi Uredbe (EZ) br. 295/2008 Europskog parlamenta i Vijeća u pogledu definicija obilježja, tehničkog formata za slanje podataka, zahtjeva dvostrukog slanja podataka za NACE Rev. 1.1. i NACE Rev. 2. i dopuštenih odstupanja za strukturne poslovne statistike (SL L 86, 31.3.2009., str. 1.).
                        
                     
                           1l.
                        
                        
                           
                              32009 R 0251: Uredba Komisije (EZ) br. 251/2009 od 11. ožujka 2009. o provedbi i izmjeni Uredbe (EZ) br. 295/2008 Europskog parlamenta i Vijeća u pogledu serija podataka koji se prikupljaju za potrebe strukturne poslovne statistike, te potrebnih prilagodbi nakon revizije statističke klasifikacije proizvoda po djelatnostima (KPD) (SL L 86, 31.3.2009., str. 170.).
                           Odredbe Uredbe, u smislu ovog Sporazuma, sadrže sljedeću prilagodbu:
                           Lihtenštajn je izuzet od sakupljanja podataka serije 9C i 9D na temelju Priloga I. Lihtenštajn dostavlja podatke za razinu raščlambe djelatnosti prema NACE Rev.2, samo dvoznamenkastu razinu.”
                        
                     
         
               3.
            
            
               U točke 1.a (Uredba Komisije (EZ) br. 2700/98) i 1.c (Uredba Komisije (EZ) br. 2702/98) dodaje se sljedeći prilagođeni tekst:
               „Odredbe Uredbe, u smislu ovog Sporazuma, sadrže sljedeću prilagodbu:
               U skladu s člankom 6. Uredbe (EZ) br. 250/2009, ova se Uredba stavlja izvan snage. Njezine se odredbe, međutim, i dalje primjenjuju kad je riječ o prikupljanju, objedinjivanju i prijenosu podataka za referentne godine do 2007. i uključujući 2007.”
            
         
               4.
            
            
               Sljedeći se tekst prilagodbe dodaje točki 1.b (Uredba Komisije (EZ) br. 2701/98):
               „Odredbe Uredbe, u smislu ovog Sporazuma, sadrže sljedeću prilagodbu:
               U skladu s člankom 2. Uredbe (EZ) br. 251/2009, ova se Uredba stavlja izvan snage. Njezina se odredba, međutim, i dalje primjenjuje kad je riječ o seriji podataka koji se trebaju prenijeti za referentne godine do 2007. i uključujući 2007.”
            
         Članak 2.
   Tekstovi uredaba (EZ) br. 250/2009 i (EZ) br. 251/2009 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 5. prosinca 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (7).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 4. prosinca 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 334, 17.12.2009., str. 15.
   
      (2)  SL L 86, 31.3.2009., str. 1.
   
      (3)  SL L 86, 31.3.2009., str. 170.
   
      (4)  SL L 344, 18.12.1998., str. 49.
   
      (5)  SL L 344, 18.12.1998., str. 102.
   
      (6)  SL L 344, 18.12.1998., str. 81.
   
      (7)  Ustavni zahtjevi nisu navedeni.